দেশত পুনৰ বৃদ্ধি পাবলৈ আৰম্ভ কৰিছে কৰ'না আক্ৰান্ত ৰোগীৰ সংখ্যা।তাৰ মাজতে কৰ'নাৰ চতুৰ্থ ঢৌৰ আশংকাও দেখা দিছে।
বুধবাৰে কেন্দ্ৰীয় স্বাস্থ্য মন্ত্ৰ্যালয়ে প্ৰকাশ কৰা তথ্য অনুসৰি বিগত ২৪ ঘন্টাত দেশত ২,০৬৭জন লোক কৰ'নাত আক্ৰান্ত হৈছে। মঙলবাৰে এই সংখ্যা আছিল ১,২৪৭জন।
ইয়াৰ ভিতৰত অকল দিল্লীতেই আক্ৰান্ত হৈছে ৬৩২জন লোক। যোৱা ২৪ ঘন্টাত প্ৰায় কৰ'না ৰোগীৰ সংখ্যা প্ৰায় ৬৬ শতাংশ বৃদ্ধি পাইছে। সেইদৰে, পজিটিভিটিৰ হাৰ ০.৪৯ শতাংশলৈ বৃদ্ধি পাইছে।
বৰ্তমান দেশত মুঠ কৰ'না ৰোগীৰ সংখ্যা হৈছে ১২,৩৪০জন। কেন্দ্ৰীয় স্বাস্থ্য মন্ত্ৰ্যালয়ৰ তথ্য অনুসৰি বিগত ২৪ ঘন্টাত দেশত ৪০জন লোকৰ কৰ'নাত মৃত্যু হৈছে। মঙলবাৰে কৰ'নাত মাত্ৰ এজন লোকৰ মৃত্যু হৈছিল।
আনহাতে, বিগত ২৪ ঘন্টাত মুঠ ১,৫৪৭জন ৰোগী কৰ'নাৰ পৰা আৰোগ্য লাভ কৰিছে।
দিল্লীত এদিনত কৰ'না আক্ৰান্তৰ সংখ্যা প্ৰায় ২৬ শতাংশ বৃদ্ধি পাইছে। কেৰালাতো ২৪ ঘন্টাত ৪৮৮জন লোক কৰ'নাত আক্ৰান্ত হৈছে। দেশত যোৱা ২৪ ঘন্টাত কৰ'নাত মৃত্যু হোৱা মুঠ ৪০জন লোকৰ ভিতৰত ৩৪জনেই হৈছে কেৰালাৰ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
